Tugpahanang Pangkalibutanon sa Laguindingan

Ang Tugpahanang Pangkalibutanon sa Laguindingan (Iningles: Laguindingan International Airport, Tinagalog: Paliparang Pandaigdig ng Laguindingan) mao ang usa ka tugpahanang pangkalibutanon gihimo aron magsilbi sa mga lugar sa Dakbayan sa Cagayan de Oro sa lalawigan sa Misamis Oriental ug Dakbayan sa Iligan sa lalawigan sa Lanao del Norte. Ang kining tugpahanan gihimo aron ilisan ang Tugpahanan sa Lumbia ug ang Tugpahanan sa Maria Cristina. Mao ang dakong proyekto sa mga proketong sa paglambo sa Cagayan de Oro-Iligan Corridor, nga apil ang mga dakbayan sa Iligan ug Cagayan de Oro, ug lima ka lungsod nga pangbay-bay sa Lanao del Norte ug 22 ka mga lungsod ug Dakbayan sa Gingoog sa Misamis Oriental.

Ang tugpahanan nahimutang sa Baranggay Moog, Laguindingan, Misamis Oriental. Ang gilapdan sa tugpahanan kay 4.17 kilometros kwadrados. Kon mahuman ang paggama, mao na ang ikaupat nga tugpahanang pangkalibutanon sa Mindanao, sunod sa Tugpahanang Pangkalibutanon sa General Santos sa Dakbayan sa General Santos, Tugpahanang Pangkalibutanon sa Francisco Bangoy sa Dakbayan sa Davao, ug Tugpahanang Pangkalibutanon sa Zamboanga sa Dakbayan sa Zamboanga, ug usab ang unang tugpahanang pangkalibutanon sa Amihanang Mindanao.

Likod sa Paglihok

Adunay na mga plano sa tugpahanan sukad pa sa tuig 1991, apan nalangay tungod sa paglangan sa paghupot sa yuta ug suliran sa sapi. Bisan pa ang nasudnong kagamhanan sa Pilipinas mipirma ug kasabutan sa paghulam apil sa kagamhanan sa Habagatang Korea pinaagisa Economic Development Cooperation Fund na may kantidad nga US$ 25 ka milyones, adunay kalisud sa pagkuha sa kaatbang nga pondo aron mahupot ang yuta nga naay pagsulagma nga 200 ka ektarya kinahanglan aron magama ang tugpahanan.

Ang proyekto sa Tugpahanang Pangkalibutanon sa Laguindingan gisugod na sa ika-11 sa Enero, 2006 apil na ang pagsaulog sa pagbuak sa yuta ni Presidente Gloria Macapagal Arroyo, nga siya ang tigpasiugda sa idyea nga tukuron ang tugpahanang pangkalibutanon sa Cagayan de Oro-Iligan Corridor.

Tanawa Usab
 Tugpahanan sa Lumbia
 Metro Cagayan de Oro

Mga Gikutlo

Galeriya sa hulagway 

Laguindingan
Misamis Oriental
Lanao del Norte
Mga susunod nga tugpahanan